|  |  |
| --- | --- |
|  | **EELNÕU** |
|  | 06.09.2021 nr 2-4/21/554 |
|  |  |
| TAPA VALLAVOLIKOGU |  |
| MÄÄRUS |  |

|  |
| --- |
| Tapa |
|  |
|  |
| **Määruste kehtetuks tunnistamine** |
|  |
| Määrus on antud kohaliku omavalitsuse korralduse seaduse § 22 lõike 2 ning haldusmenetluse seaduse § 64 lg 2 ja § 68 lg 2 alusel.**§ 1. Tapa Vallavolikogu määruste kehtetuks tunnistamine**Tunnistada kehtetuks järgmised Tapa Vallavolikogu määrused:1. 09. detsembri 2010 määrus nr 34 „Sotsiaaltransporditeenuse osutamise kord“;
2. 26. aprilli 2012 määrus nr 65 „Müügipileti hinna kehtestamine“.

**§ 2. Tamsalu Vallavolikogu määruste kehtetuks tunnistamine**Tunnistada kehtetuks järgmised Tamsalu Vallavolikogu määrused:1. 26. jaanuari 2011 määrus nr 2 „Vajangu Põhikooli põhimääruse kinnitamine“;
2. 18. mai 2011 määrus nr 4 „Tamsalu vallas avaliku vara ja korra kaitseks jälgimisseadmestiku paigaldamise, kasutamise ning andmete töötlemise ja jälgimisseadmestikust avalikkuse teavitamise kord“;
3. 21. novembri 2012 määrus nr 10 „Tänava- ja turukaubanduse ning avalikul üritusel kauba või teenuse müügi kord“;
4. 21. novembri 2012 määrus nr 11 „Tänavatel, turgudel ning avalikel üritustel kauplemise müügipileti vorm ja hinnad“;

**§ 3. Määruse jõustumine**Määrus jõustub kolmandal päeval pärast Riigi Teatajas avaldamist. |

|  |
| --- |
| *(allkirjastatud digitaalselt)*Maksim Butšenkovvallavolikogu esimees |

|  |  |
| --- | --- |
|  |  |

|  |
| --- |
| **Seletuskiri** |
| **Tapa Vallavolikogu määruse eelnõu „Määruste kehtetuks tunnistamine“ juurde****I Määruse õiguslikud asjaolud**Tamsalu Vallavolikogu ja Tapa Vallavolikogu kinnitasid 12.12.2016 ühinemislepingu ning võtsid vastu otsuse haldusterritoriaalse korralduse muutmise taotlemiseks. Vabariigi Valitsuse 05.01.2017 määruse nr 13 "Tamsalu valla ja Tapa valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 "Eesti territooriumi haldusüksuste nimistu kinnitamine" muutmine" alusel moodustus 21.10.2017 Tamsalu valla ja Tapa valla ühinemise teel uus omavalitsusüksus – Tapa vald, mis on ühinenud omavalitsusüksuste üldõigusjärglane.Haldusreformi seaduse § 16 1õike 1 kohaselt lähtutakse haldusterritoriaalse korralduse muutmisel õigusaktide kehtestamisel ja kohaldamisel Eesti territooriumi haldusjaotuse seaduse (ETHS) § 141 lõigetest 41‒45. ETHS § 141 lõike 41 kohaselt kehtivad ühinenud kohaliku omavalitsuse üksuste õigusaktid kuni haldusterritoriaalse korralduse muutmise tulemusena moodustunud kohaliku omavalitsuse üksuse õigusaktide kehtestamiseni selle kohaliku omavalitsuse üksuse territooriumil, kus need valdade ja linnade ühinemiseni kehtisid. 64 Haldusmenetluse seaduse (HMS) § 93 lg 1 kohaselt kehtib määrus seni, kuni selle tunnistab kehtetuks haldusorgan või Riigikohus või kehtivusaja lõppemiseni või volitusnormi kehtetuks tunnistamiseni. HMS § 64 reguleerib haldusakti kehtetuks tunnistamise lubatavust. Haldusakti kehtetuks tunnistamise otsustab haldusorgan kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. Kaalutlusõiguse teostamisel tuleb arvestada haldusakti andmise ja haldusakti kehtetuks tunnistamise tagajärgi isikule, haldusakti andmise menetluse põhjalikkust, haldusakti kehtetuks tunnistamise põhjuste olulisust ning nende seost isiku osalemisega haldusakti andmise menetluses ja isiku muu tegevusega, haldusakti andmisest möödunud aega ning muid tähtsust omavaid asjaolusid. HMS § 68 lg 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal. **II Määruse sisu** Tapa Vallavalitsuse poolt läbiviidud kehtivate õigusaktide analüüsi tulemusena on Tapa Vallavolikogu poolt suurem osa enne valdade ühinemist vastuvõetud õigusakte tunnistatud kehtetuks uute ühinemisjärgsete õigusaktide vastuvõtmisega. Kui uusi õigusakte ei kehtestata, siis tunnistatakse õigusakt kehtetuks eraldiseisva määrusega. Käesolev määruse eelnõu käsitleb suuremas osas kaubandustegevuse reguleerimist puudutavaid määruseid. **Paragrahv 1** ja **paragrahvi 2 punktid 3 ja 4** käsitlevad kaubandustegevust:Paragrahv 1 Tapa Vallavolikogu 26. aprilli 2012 määrust nr 65 „Müügipileti hinna kehtestamine“ (RT IV, 26.10.2012, 44; <https://www.riigiteataja.ee/akt/426102012044>), millega on kehtestatud Tapa valla territooriumil tänavakaubanduse ning avaliku ürituse müügipiletite hinnad vallavalitsuse tegutsemise korral kaubandustegevuse korraldajana. **Paragrahvi 2** punktid 3 ja 4 käsitlevad ühinemiseelse Tamsalu Vallavolikogu 21. novembri 2012 määruseid nr 10 „Tänava- ja turukaubanduse ning avalikul üritusel kauba või teenuse müügi kord“ (<https://www.riigiteataja.ee/akt/428112012044>) ja nr 11 „Tänavatel, turgudel ning avalikel üritustel kauplemise müügipileti vorm ja hinnad“ (<https://www.riigiteataja.ee/akt/428112012045>). Määrus nr 11 on analoogne §-s 1 nimetatud Tapa Vallavolikogu määrusega ning selle kehtetuks tunnistamise põhjendused on samad.Määrus nr 10 reguleerib nõudeid tänava- ja turukaubandusele ning avalikul üritusel kauba või teenuse müügile Tamsalu valla territooriumil. Määruse andmise aluseks on KaubTS § 17 lg 4, mille kohaselt võib kohaliku omavalitsuse üksus lisaks KaubTS-s sätestatule kehtestada tänava- või turukaubanduse korra ning sama seaduse § 20 lg 5, mis lubab kohaliku omavalitsuse üksusel kehtestada korra kauba või teenuse müügiks avalikul üritusel lisaks KaubTS-s sätestatule.Määrus on antud kaubandustegevuse seaduse (KaubTS) § 18 lg 5 alusel. Kaubandustegevuse seadus tunnistati Kaubandustegevuse seaduse kehtetuks tunnistamise ja sellest tulenevalt teiste seaduste muutmise seadusega alates 01.05.2021 kehtetuks.KOKS-i § 22 lõiget 1 täiendati punktiga 367 kehtetuks tunnistatud KaubtS-i § 17 lõikes 4 sätestatud volitusnormiga, et võimaldada kohaliku omavalitsuse üksusel tänava- või turukaubanduse korra kehtestamist ka pärast KaubtS-i kehtetuks tunnistamist. Seletuskirjas selgitatakse järgmist:Turu- või tänavakaubanduse korra kehtestab KOV volikogu määrusega ning seda kohaldatakse omavalitsuse üksuse haldusterritooriumil, sõltumata selle territooriumi valdusest või omandist, kus soovitakse turu või tänavakaubandust teostada. Eelnõu koostamisel turu- ja tänavakaubanduse osas KOV-i pädevusega seonduvalt on arvestatud KorS § 59 lõiget 1, mille kohaselt kohaliku omavalitsuse üksuse haldusterritooriumil ürituse korraldamise ja pidamise nõuded kehtestab kohaliku omavalitsuse volikogu määrusega. Koostoimes KorS § 58 lõikega 3 sisaldab KorS § 59 lõige 1 ka kaubandusürituse korraldamise ja pidamise nõuete kehtestamist, mistõttu puudub vajadus eelnõuga laiendada volitusnormi avaliku üritusega seonduvalt.KOV-le võimaluse andmisel turu- ja tänavakaubanduse korra kehtestamiseks ei ole eelnõuga volituse konkreetseid piire kehtestatud, vaid KOV-l tuleb eelnimetatud põhimõtetest lähtuvalt oma haldusterritooriumil piirangute ja reeglite kehtestamist põhjendada. PS § 31 kohaselt võib seadusega sätestada ettevõtlusega tegelemise põhiõiguse kasutamise tingimused ja korra. Selle puhul on tegu lihtsa seadusereservatsiooniga põhiõigusega, mis lubab piirata seda õigust seadusega või seaduse alusel igal põhjusel, mis ei ole PS-ga vastuolus. Tingimused ja kord võivad sisaldada keeldu tegutseda mingis ettevõtlusvaldkonnas või mingil perioodil. Riigikohtu põhiseaduslikkuse järelevalve kolleegium on sedastanud: „Ettevõtlusvabaduse piiramiseks piisab igast mõistlikust põhjendusest. See põhjendus peab johtuma avalikust huvist või teiste isikute õiguste ja vabaduste kaitse vajadusest, olema kaalukas ja enesestmõistetavalt õiguspärane. Mida intensiivsem on ettevõtlusvabadusse sekkumine, seda mõjuvamad peavad olema sekkumist õigustavad põhjused“ (RKPJKo 3-4-1-3-02, p 14). Kehtetuks tunnistatava KaubtS alusel on mitmed kohaliku omavalitsuse üksused volikogu määrusega kehtestanud tänava- või turukaubanduse korra, mida kasutatakse turu- või tänavakaubanduse asukoha piiritlemiseks oma haldusterritooriumil sh, et müügikoht on kavandatava kauba müügiks sobiv (nt toidukaup või elusloomad ja linnud, sõidukid), tegevus ei takista liiklust ega piira liiklejate nähtavust, kauplemise ajal kui ka kauplemise välisel ajal meetmete rakendamiseks avaliku korra tagamiseks (nt prügi sorteerimise ja liigiti paigutamise korraldus, kauplemise välisel ajal see, kas müügikoht peab olema tänavalt eemaldatud või võetud kasutusele meetmed müügikoha lõhkumise või ümberpaigutamise vastu, hoidma korras müügikoha ümbruse teatud ulatuses, nt 5 m raadiuses, kauplemise ajal ning pärast kauplemise lõppu koristama müügikoha ja selle ümbruse).Kas Tapa vallas on vajadust eraldi regulatsiooni järele, on kaalutlemiskoht. Väga ulatuslikku ja aktiivset tänavakaubandust vallas ei toimu. Nõuded kaubandusele ja kaubandustegevusele tulenevad korrakaitseseadusest ja Tapa Vallavolikogu 30.05.2018 määrusest nr 24 „Heakorraeeskirja ja koormiste kehtestamine“ (<https://www.riigiteataja.ee/akt/407062018007>).**Paragrahvi 1 punktiga 1** tunnistatakse kehtetuks 09.12.2010 määrus nr 34 „Sotsiaaltransporditeenuse osutamise kord“ (<https://www.riigiteataja.ee/akt/407042016066>). Selle määruse alusel korraldati sotsiaalhoolekandeseadusest tulenevat sotsiaaltransporditeenuse osutamist Lääne-Viru Omavalitsuste Liidu (VIROL) poolt korraldatud hanke alusel Euroopa Sotsiaalfondist rahastust saanud  projekti "Tööle pääsu kõrvaldamine ühtse sotsiaaltranspordisüsteemi abil"  raames perioodil 01.07.2009 kuni 31.05.2012. Projektis osalesid:  Haljala, Ambla, Koeru, Kuusalu, Laekvere, Rakke, Rakvere, Tapa, Vihula, Vinni, Viru-Nigula ja Väike-Maarja vald ning Rakvere linn.Pärast  projekti lõppemist sõlmisid suurem osa sotsiaaltranspordi projektis osalenud  KOVsid ja VIROL koostöölepingu piirkondliku sotsiaaltranspordi teenuse ühiseks korraldamiseks, leping sõlmiti  kahe aasta kaupa. Viimane koostööleping sõlmiti mais 2017 ja  seal osalesid: Ambla, Anija, Haljala, Kohila, Laekvere, Rakvere, Tapa, Vihula, Vinni, Viru-Nigula ja Väike-Maarja vald ning Saue linn.Kuna teenuse hind oli üpris kõrge, siis telliti teenust väga vähe ning peale  viimaste  operaatori ja vedajatega sõlmitud hankelepingute lõppemist  30.06.2019.a   enam uusi hankeid ei korraldatud.Tapa Vallavalitsus tellis  sotsiaaltransporti Tartu Hiie Koolis õppivate õpilaste jaoks Tamsalusse.Käesoleval ajal on sotsiaaltransporditeenuse osutamine reguleeritud Tapa Vallavolikogu 30.05.2018 määruse nr 21 „Sotsiaalhoolekandelise abi andmise kord Tapa vallas“ (<https://www.riigiteataja.ee/akt/429032019079>) paragrahvides 55-57.**Paragrahvi 2 punktiga 1** tunnistatakse kehtetuks 26.01.2011 määrus nr 2 „Vajangu Põhikooli põhimääruse kinnitamine“ (<https://www.riigiteataja.ee/akt/411052016039>). Tapa Vallavolikogu 29.03.2020 otsusega nr 224 „Vajangu Põhikooli tegevuse ümberkorraldamine“ lõppes Vajangu kooli tegevus iseseisva asutusena 31.08.2021. **Paragrahvi 2 punktiga 2** tunnistatakse kehtetuks 18.05.2011 määrus nr 4 „Tamsalu vallas avaliku vara ja korra kaitseks jälgimisseadmestiku paigaldamise, kasutamise ning andmete töötlemise ja jälgimisseadmestikust avalikkuse teavitamise kord“ (<https://www.riigiteataja.ee/akt/431052012022>)Määrus on antud nn vana isikuandmete kaitse seaduse alusel, mis tunnistati kehtetuks 15.01.2019 jõustunud isikuandmete kaitse seadusega (IKS). Kehtiv seadus KOVi määruse kehtestamiseks volitusnormi ei sisalda.**III Eelnõu avalikustamine**Eelnõu on üldises korras avalikustatud Tapa valla veebilehel. **IV Eelnõu koostaja**Määruse eelnõu on koostanud Tapa vallavalitsuse jurist Margit Halop (e-post margit.halop@tapa.ee; tel 5329 2963). Eelnõu on kavandatud menetleda volikogus ühel arutelul.Eelnõu esitaja: vallavalitsus.Eelnõu kuupäev: 06.09.2021. |
|  |
| Eelnõu ja seletuskirja koostaja | jurist Margit Halop |
| Eelnõu esitaja ja ettekandja | jurist Margit Halop  |